פירוש נוסף ערך זה עוסק בנבחרת הגברים של פולין בכדורגל. אם התכוונתם לנבחרת הנשים, ראו נבחרת פולין בכדורגל נשים.

הנבחרת הפולנית לפני המשחק מול יוון בפתיחת יורו 2012
**נבחרת פולין בכדורגל** היא נבחרת הכדורגל הלאומית של פולין. מנוהלת על ידי התאחדות הכדורגל הפולנית.

נבחרת פולין שיחקה את משחקה הרשמי הראשון ב-18 בדצמבר 1921 בבודפשט נגד הונגריה ונוצחה 0:1.  
נבחרת פולין זכתה במדליית הזהב באולימפיאדת 1972 במינכן, במדליית הכסף באולימפיאדת 1976 במונטריאול ובאולימפיאדת 1992 בברצלונה.  

נבחרת פולין הופיעה 8 פעמים בטורניר הגמר של גביע העולם בכדורגל.  

הישגי השיא של הנבחרת בגביע העולם בכדורגל היו ב-1974 וב-1982, כשהיא סיימה במקום השלישי. לאחר 4 הופעות רצופות בין 1974–1986 נכשלה פולין 3 פעמים בשלב המוקדמות. לטורנירים של 2002, 2006 ו-2018. היא הצליחה לעלות אך הודחה בשלב הראשון.

ב-17 בנובמבר 2007 העפילה נבחרת פולין לראשונה בתולדותיה לטורניר הגמר של אליפות אירופה, שהתקיים בשווייץ ובאוסטריה.
כמו כן השתתפה ביורו 2012 כמארחת הטורניר בשיתוף עם אוקראינה.

הדירוג הנוכחי של נבחרת פולין ברשימת הדירוג של פיפ"א, הוא המקום ה-30 בעולם, נכון ל-15 בפברואר 2024; הניקוד הוא 1,520.24 - עלייה של נקודה אחת לעומת ניקוד קודם. דירוג השיא 5 נמדד לראשונה באוגוסט 2017, והדירוג הנמוך ביותר 78 נמדד לראשונה בנובמבר 2013.

היסטוריה
--------

### שנים ראשונות

התאחדות הכדורגל הפולנית הוקמה ב-20 בדצמבר, 1919 בוורשה, פולין. משחקה הבינלאומי הראשון נערך ב-18 בדצמבר 1921 בבודפשט, נגד נבחרת הונגריה המקומית ובו הפסידה 0–1. ניצחונה הראשון של פולין היה ב-28 במאי, 1922 בסטוקהולם על נבחרת שוודיה 1–2. הטורניר הגדול הראשון בו השתתפה פולין היה מוקדמות מונדיאל 1938 בו ניצחה את יוגוסלביה 0–4 והפסידה במשחק הגומלין 0–1. פולין העפילה למונדיאל בזכות הפרש שערים טוב יותר במפגשים אלה.  

במונדיאל 1938 פגשה פולין את ברזיל בשמינית הגמר והפסידה 5–6 אחרי הארכה, באחד המשחקים מרובי השערים בהיסטוריה של המונדיאל. ארנסט ווילמובסקי הבקיע ארבעה שערים לזכות פולין במשחק זה.

### שנות ה-50 וה-60 במאה ה-20

עשרים שנים חלפו עד השתתפותה הבאה של פולין במוקדמות המונדיאל לקראת מונדיאל 1958. פולין סיימה את הבית המוקדם באותו מספר נקודות כמו ברית המועצות והתמודדה מולה במשחק פלייאוף במדינה נייטרלית, מזרח גרמניה, על ההעפלה לטורניר הגמר. פולין הפסידה 0–2 ולא העפילה לטורניר הגמר.  

פולין השתתפה במוקדמות אליפות אירופה הראשונה, יורו 1960, אך הפסידה בסיבוב הראשון לספרד.  

פולין לא הצליחה להעפיל גם לטורנירי הגמר הבאים של גביע העולם ואליפות אירופה.

### מונדיאל 1974

לאחר שכשלה להעפיל לטורניר גמר גביע העולם ארבע פעמים ברציפות, הגיע המפנה עבור הנבחרת הפולנית.  

בשנת 1972 זכתה נבחרתה האולימפית של פולין במדליית זהב באולימפיאדת מינכן לאחר ניצחון במשחק הגמר על הונגריה 1-2.  

במוקדמות מונדיאל 1974 סיימה פולין ראשונה בבית לפני אנגליה ויילס והעפילה למונדיאל לאחר 36 שנות היעדרות.  

את שלב הבתים הראשון של טורניר הגמר פתחה פולין בניצחון ראשון בתולדותיה בגביע העולמי 2–3 על ארגנטינה. בהמשך הביסה פולין את האיטי 0–7 וניצחה את איטליה 1–2 במשחק על המקום הראשון בבית.  

בשלב הבתים השני ניצחה פולין את שוודיה 0–1 ואת יוגוסלביה 1–2. במשחק מכריע על ההעפלה לגמר הפסידה פולין למערב גרמניה, האלופה שבדרך, 1-0. במשחק על המקום השלישי גברה פולין על ברזיל 0–1 ובכך הגיעה להישג השיא בתולדותיה. גז'גוז' לאטו היה מלך השערים של פולין ושל הטורניר כולו עם 7 שערים. אנדז'יי זרמאך הבקיע 6 שערים בטורניר. קז'ימירץ' דיינה כבש 3 שערים. פולין הייתה הנבחרת שהבקיעה את כמות השערים הגבוהה בטורניר, 16.

### מונדיאל 1978

פולין לא הצליחה למנף את הצלחתה במונדיאל לטורניר המוקדמות של יורו 1976. היא שובצה לבית קשה עם סגנית אלופת העולם הולנד, איטליה ופינלנד וסיימה במקום השני בבית עם אותו מספר נקודות כמו של הולנד הראשונה, אך עם הפרש שערים פחות טוב ועקב כך לא העפילה לטורניר הגמר.  

פולין העפילה למונדיאל 1978 לאחר שסיימה ראשונה בבית בטורניר המוקדמות לפני פורטוגל, דנמרק וקפריסין.  

בטורניר הגמר שובצה פולין לבית עם אלופת העולם מערב גרמניה, מקסיקו ותוניסיה. במשחק הפתיחה של טורניר הגמר סיימה פולין בתיקו 0-0 עם אלופת העולם מערב גרמניה. בהמשך ניצחה פולין את תוניסיה 0–1. במשחקה האחרון בשלב הבתים ניצחה פולין את מקסיקו 1–3 ובזכות תיקו מפתיע בין מערב גרמניה לתוניסיה סיימה במקום הראשון בבית.  

בשלב השני הפסידה פולין לארגנטינה 0–2 וניצחה את פרו 0–1. במשחקה האחרון הפסידה פולין לברזיל 1–3 וסיימה במקום השלישי בבית.

### מונדיאל 1982

פולין שוב לא הצליחה להעפיל ליורו 1980 לאחר שסיימה שנייה בבית המוקדמות, נקודה אחת פחות מהולנד. מחזור אחד לסיום המוקדמות אירחה פולין את הולנד, כשפולין מוליכה עליה בנקודה. ניצחון על הולנד היה מעלה את פולין לטורניר הגמר. פולין הוליכה 0–1 אך ההולנדים השוו. במחזור הסיום ניצחה הולנד את מזרח גרמניה 2–3 לאחר שמחקה פיגור 0–2 והעפילה למקום הראשון בבית על חשבון הפולנים ולטורניר הגמר.  

פולין העפילה למונדיאל 1982 בפעם השלישית ברציפות לאחר שסיימה ראשונה בבית בטורניר המוקדמות לפני מזרח גרמניה ומלטה.  

בטורניר הגמר שובצה פולין עם איטליה, פרו וקמרון בשלב הבתים. פולין סיימה בתיקו 0-0 עם איטליה וקמרון והביסה במשחקה האחרון בבית את פרו 1–5 ובכך סיימה במקום הראשון.  

בשלב הבתים השני הביסה פולין את בלגיה 0–3 משלושה שערים של זביגנייב בונייק. במשחקה השני התמודדה פולין מול ברית המועצות כאשר היא זקוקה לתיקו על מנת לסיים ראשונה בבית ולהעפיל לחצי הגמר. המשחק הסתיים בתיקו 0-0 ופולין העפילה לחצי הגמר בו פגשה שוב את איטליה. הפעם הפסידה פולין 0–2 ובמשחק על המקום השלישי ניצחה את צרפת 2–3 ובכך השוותה את הישג השיא שלה ממונדיאל 1974. זביגנייב בונייק היה המבקיע המוביל של פולין בטורניר עם ארבעה שערים בטורניר.

### מונדיאל 1986

פולין העפילה למונדיאל 1986 בפעם הרביעית ברציפות לאחר שבטורניר המוקדמות סיימה במקום הראשון בבית בזכות כמות שערי זכות גדולה יותר מבלגיה שסיימה שנייה עם אותו מספר נקודות.  

בשלב הבתים בטורניר הגמר סיימה פולין בתיקו 0-0 עם מרוקו, ניצחה את פורטוגל 0–1 והובסה על ידי אנגליה 0–3. פולין סיימה במקום השלישי בבית, ועלתה לשמינית הגמר כאחת מארבע הקבוצות בעלות המאזן הטוב ביותר מהמקום השלישי. בשמינית הגמר הובסה פולין על ידי ברזיל 0–4 והודחה מהטורניר.

### מונדיאל 2002

לאחר שלוש פעמים רצופות בהן לא הצליחה פולין להעפיל לטורניר הגמר, העפילה פולין למונדיאל 2002 לאחר שסיימה ראשונה בבית המוקדם לפני נבחרות אוקראינה, בלארוס, נורווגיה, ויילס וארמניה.  

בטורניר הגמר אכזבה פולין כאשר הפסידה לקוריאה הדרומית המארחת והובסה על ידי פורטוגל. ניצחון במחזור הסיום על ארצות הברית לא מנע ממנה לסיים במקום האחרון בבית.

### מונדיאל 2006

פולין העפילה למונדיאל שני ברציפות, אך בדומה למונדיאל הקודם, גם הפעם הפסידה בשני המשחקים הראשונים (הפעם לאקוודור וגרמניה) ואיבדה סיכוי להעפיל לשלב הבא. גם הפעם, בדומה למונדיאל הקודם סיימה פולין בניצחון חסר משמעות על קוסטה ריקה וסיימה במקום השלישי ביית.

### יורו 2008

במוקדמות יורו 2008 סיימה פולין ראשונה בבית לפני פורטוגל, סרביה, פינלנד, בלגיה, קזחסטן, ארמניה ואזרבייג'ן ובכך העפילה לראשונה בתולדותיה לטורניר גמר אליפות אירופה לאחר 12 ניסיונות כושלים להעפיל לטורניר זה.  

בשלב הבתים של טורניר הגמר הפסידה פולין לגרמניה, סיימה בתיקו עם אוסטריה המארחת והפסידה לקרואטיה. בכך סיימה פולין במקום האחרון בבית.

### יורו 2012

פולין נבחרה לארח את יורו 2012 בצוותא עם אוקראינה. למרות יתרון הביתיות בשלב הבתים, פולין סיימה בתיקו את משחקיה עם יוון ורוסיה והפסידה לצ'כיה במשחקה האחרון ובכך סיימה במקום האחרון בבית ללא ניצחון.

### יורו 2016

פולין השתתפה ביורו 2016 בפעם השלישית ברציפות. בשלב הבתים היא פתחה בניצחון 0–1 על צפון אירלנד, הניצחון הראשון בתולדותיה במסגרת אליפות אירופה. בהמשך סיימה פולין בתיקו 0-0 עם גרמניה וניצחה את אוקראינה 0–1. פולין סיימה במקום השני בבית, לאחר שסיימה עם מספר נקודות זהה לגרמניה, אך בהפרש שערים פחות טוב והעפילה לשמינית הגמר. זו הייתה הפעם הראשונה בה פולין עוברת את שלב הבתים באליפות אירופה  

בשמינית הגמר סיימה פולין בתיקו 1-1 עם שווייץ וניצחה 4–5 בבעיטות הכרעה מ-11 מטר. בשלב רבע הגמר סיימה פולין בתיקו 1-1 עם פורטוגל, אך הפעם הפסידה 3–5 בבעיטות הכרעה מ-11 מטר. ההעפלה לשלב רבע הגמר היא הישג השיא של פולין באליפות אירופה.

### מונדיאל 2018

פולין דורגה כראש בית בהגרלת משחקי מונדיאל 2018 ושובצה לבית עם קולומביה, סנגל ויפן, אולם איבדה סיכוי להעפיל לשמינית הגמר כבר לאחר שני משחקים עקב הפסד 1–2 לסנגל ותבוסה 0–3 לקולומביה. במשחקה האחרון בבית ניצחה פולין את יפן 0–1, אך ניצחון זה לא מנע ממנה לסיים טורניר מאכזב מבחינתה במקום האחרון בבית.

### יורו 2020

פולין העפילה ליורו 2020 בפעם הרביעית ברציפות. בטורניר הגמר פולין אכזבה כשהפסידה 2-1 לסלובקיה, סיימה בתיקו 1-1 עם ספרד והפסידה לשוודיה 3-2. פולין סיימה אחרונה בבית והודחה.

### מונדיאל 2022

פולין העפילה למונדיאל 2022. בשלב הבתים היא סיימה בתיקו 0-0 עם מקסיקו, גברה על ערב הסעודית 0-2 והפסידה לארגנטינה 2-0. פולין העפילה לשמינית הגמר מהמקום השני בזכות שער חובה אחד פחות ממקסיקו שסיימה איתה באותו מספר נקודות. הייתה זו הפעם הראשונה מזה 36 שנים שפולין עוברת את שלב הבתים במונדיאל. בשמינית הגמר הפסידה פולין לאלופת העולם צרפת 3-1 והודחה.

כל גביעי העולם
--------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אורוגוואיאורוגוואי 1930 | לא נרשמה |
| הממלכה האיטלקיתהממלכה האיטלקית 1934 | לא העפילה |
| צרפתצרפת 1938 | סיבוב ראשון | 1 | 0 | 0 | 1 | 5 | 6 |
| ברזילברזיל 1950 | לא נרשמה |
| שווייץשווייץ 1954 | פרשה |
| שוודיהשוודיה 1958 | לא העפילה |
| צ'ילהצ'ילה 1962 |
| אנגליהאנגליה 1966 |
| מקסיקומקסיקו 1970 |
| גרמניהגרמניה 1974 | מקום שלישי | 7 | 6 | 0 | 1 | 16 | 5 |
| ארגנטינהארגנטינה 1978 | סיבוב שני | 6 | 3 | 1 | 2 | 6 | 6 |
| ספרדספרד 1982 | מקום שלישי | 7 | 3 | 3 | 1 | 11 | 5 |
| מקסיקומקסיקו 1986 | שמינית גמר | 4 | 1 | 1 | 2 | 1 | 7 |
| איטליהאיטליה 1990 | לא העפילה |
| ארצות הבריתארצות הברית 1994 |
| צרפתצרפת 1998 |
| קוריאה הדרומיתקוריאה הדרומית יפןיפן 2002 | סיבוב ראשון | 3 | 1 | 0 | 2 | 3 | 7 |
| גרמניהגרמניה 2006 | סיבוב ראשון | 3 | 1 | 0 | 2 | 2 | 4 |
| דרום אפריקהדרום אפריקה 2010 | לא העפילה |
| ברזילברזיל 2014 |
| רוסיהרוסיה 2018 | סיבוב ראשון | 3 | 1 | 0 | 2 | 2 | 5 |
| קטר (מדינה)קטר (מדינה) 2022 | שמינית גמר | 4 | 1 | 1 | 2 | 3 | 5 |
| ארצות הבריתארצות הברית מקסיקומקסיקו קנדהקנדה 2026 |  |  |  |  |  |  |
| **סה"כ** | 9/22 | 38 | 17 | 6 | 15 | 49 | 50 |

* משחקי תיקו כוללים גם משחקים שהוכרעו בבעיטות הכרעה

כל אליפויות אירופה
------------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| צרפתצרפת 1960 | לא העפילה |
| ספרדספרד 1964 |
| איטליהאיטליה 1968 |
| בלגיהבלגיה 1972 |
| יוגוסלביהיוגוסלביה 1976 |
| איטליהאיטליה 1980 |
| צרפתצרפת 1984 |
| גרמניהגרמניה 1988 |
| שוודיהשוודיה 1992 |
| אנגליהאנגליה 1996 |
| בלגיהבלגיה הולנדהולנד 2000 |
| פורטוגלפורטוגל 2004 |
| אוסטריהאוסטריה שווייץשווייץ 2008 | סיבוב ראשון | 3 | 0 | 1 | 2 | 1 | 4 |
| פוליןפולין אוקראינהאוקראינה 2012 | סיבוב ראשון | 3 | 0 | 2 | 1 | 2 | 3 |
| צרפתצרפת 2016 | רבע גמר | 5 | 2 | 3 | 0 | 4 | 2 |
| האיחוד האירופיהאיחוד האירופי 2020 | סיבוב ראשון | 3 | 0 | 1 | 2 | 4 | 6 |
| גרמניהגרמניה 2024 | העפילה |  |  |  |  |  |  |
| **סה"כ** | 4/16 | 14 | 2 | 7 | 5 | 11 | 15 |

* משחקי תיקו כוללים גם משחקים שהוכרעו בבעיטות הכרעה

ליגת האומות של אופ"א
--------------------

| שנה | דרג | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| פורטוגלפורטוגל 2018-2019 | א | שלב הבתים | 4 | 0 | 2 | 2 | 4 | 6 |
| איטליהאיטליה 2020-2021 | א | שלב הבתים | 6 | 2 | 1 | 3 | 6 | 6 |
| הולנדהולנד 2022-2023 | א | שלב הבתים | 6 | 2 | 1 | 3 | 6 | 12 |
| 2024-2025 | א |  |  |  |  |  |  |  |
| **סה"כ** | 16 | 4 | 4 | 8 | 16 | 24 |

* משחקי תיקו כוללים גם משחקים שהוכרעו בבעיטות הכרעה

סגל הנבחרת
----------

להלן סגל נבחרת פולין לקראת משחקי מונדיאל 2022.

הנתונים נכונים ל-16 בנובמבר 2022.

| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
| 1 | שוער | וויצ'ך שצ'נסני | 18 באפריל 1990 | 66 | 0 | איטליהאיטליה יובנטוס |
| 12 | שוער | לוקאש סקורופסקי | 5 במאי 1991 | 8 | 0 | איטליהאיטליה בולוניה |
| 22 | שוער | קמיל גרברה | 8 בינואר 1999 | 1 | 0 | דנמרקדנמרק פ.צ. קופנהגן |
|  |
| 2 | הגנה | מאטי קאש | 7 באוגוסט 1997 | 7 | 1 | אנגליהאנגליה אסטון וילה |
| 3 | הגנה | ארתור ינדז'ייצ'יק | 4 בנובמבר 1987 | 40 | 3 | פוליןפולין לגיה ורשה |
| 4 | הגנה | מטאוש ויאטסקה | 11 בפברואר 1997 | 2 | 0 | צרפתצרפת קלרמון פוט |
| 5 | הגנה | יאן בדנארק | 12 באפריל 1996 | 45 | 1 | אנגליהאנגליה אסטון וילה |
| 14 | הגנה | יקוב קיביור | 15 בפברואר 2000 | 5 | 0 | איטליהאיטליה ספציה |
| 15 | הגנה | קמיל גליק | 3 בפברואר 1988 | 99 | 6 | איטליהאיטליה בנוונטו |
| 18 | הגנה | ברטוש ברשינסקי | 12 ביולי 1992 | 46 | 0 | איטליהאיטליה סמפדוריה |
| 21 | הגנה | ניקולה זלבסקי | 23 בינואר 2002 | 7 | 0 | איטליהאיטליה רומא |
| 25 | הגנה | רוברט גומני | 4 ביוני 1998 | 5 | 0 | גרמניהגרמניה אאוגסבורג |
|  |
| 6 | קשר | כריסטיאן ביאליק | 4 בינואר 1998 | 5 | 0 | אנגליהאנגליה ברמינגהאם סיטי |
| 8 | קשר | דמיאן שימאנסקי | 16 ביוני 1995 | 9 | 1 | יווןיוון א.א.ק. אתונה |
| 10 | קשר | גז'גוז' קריכוביאק | 29 בינואר 1990 | 94 | 5 | ערב הסעודיתערב הסעודית א-שבאב |
| 11 | קשר | קמיל גרוסיצקי | 8 ביוני 1988 | 87 | 17 | פוליןפולין פוגון שצ'צ'ין |
| 13 | קשר | יקוב קמינסקי | 5 ביוני 2002 | 4 | 1 | גרמניהגרמניה וולפסבורג |
| 17 | קשר | שימון זורקובסקי | 25 בספטמבר 1997 | 7 | 0 | איטליהאיטליה פיורנטינה |
| 19 | קשר | סבסטיאן שימאנסקי | 10 במאי 1999 | 18 | 1 | הולנדהולנד פיינורד |
| 20 | קשר | פיוטר ז'לינסקי | 20 במאי 1994 | 74 | 9 | איטליהאיטליה נאפולי |
| 24 | קשר | פז'מיסלב פרנקובסקי | 12 באפריל 1995 | 26 | 1 | צרפתצרפת לאנס |
| 26 | קשר | מיכל סקורש | 15 בפברואר 2000 | 1 | 0 | פוליןפולין לך פוזנן |
|  |
| 7 | חלוץ | ארקדיוש מיליק | 28 בפברואר 1994 | 64 | 16 | איטליהאיטליה יובנטוס |
| 9 | חלוץ | רוברט לבנדובסקי (קפטן) | 21 באוגוסט 1988 | 134 | 76 | ספרדספרד ברצלונה |
| 16 | חלוץ | קארול סבידרסקי | 23 בינואר 1997 | 18 | 8 | ארצות הבריתארצות הברית שארלוט |
| 23 | חלוץ | קשישטוף פיונטק | 1 ביולי 1995 | 25 | 11 | איטליהאיטליה סלרניטנה |

שחקנים מפורסמים
---------------

* ארנסט וילימובסקי
* ארתור בורוץ
* גז'גוז' לאטו
* ולודצימרס לובנסקי
* זביגנייב בונייק
* יז'י דודק
* יאן פורטוק
* אנדז'יי יוסקוביאק
* תומאש ולדוך
* עמנואל אוליסדבה
* מאצ'יי זוראבסקי
* פאוול יאנס
* אבי סמולארק
* רוג'ר גריירו
* יז'י בז'צ'ק
* אנדז'יי שרמאק
* יאן טומאשבסקי
* קז'ימייז' דיינה
* רוברט לבנדובסקי
* יקוב בלשצ'יקובסקי
* ולדיסלב ז'מודה
* לודוביק אוברניאק

שיאי שחקנים
-----------

נכון ל-17 בנובמבר 2023.

שחקנים **מודגשים** הם שחקנים שעדיין פעילים.
### שיאני ההופעות

**רוברט לבנדובסקי** מלך השערים (81) ושיאן ההופעות (145) בנבחרת פולין בכל הזמנים.

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | **רוברט לבנדובסקי** | **2008–הווה** | **145** | 81 |
| 2 | יקוב בלשצ'יקובסקי | 2019-2006 | **109** | 21 |
| 3 | קמיל גליק | 2008–2022 | **103** | 6 |
| 4 | מיכל ז'בלקוב | 2011-1999 | **102** | 3 |
| 5 | גז'גוז' לאטו | 1984-1971 | **100** | 45 |
| **גז'גוז' קריכוביאק** | **2008–הווה** | 5 |
| 7 | קז'ימייז' דיינה | 1968 - 1978 | **97** | 41 |
| 8 | יאצק בונק | 2008-1993 | **96** | 3 |
| יאצק קז'ינובק | 2009-1998 | 15 |
| 10 | **קמיל גרוסיצקי** | **2008-הווה** | **93** | 17 |

### מלכי השערים

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | **רוברט לבנדובסקי** | **2008-הווה** | **81** | 145 | 0.56 |
| 2 | ולודז'ימייז' לובאנסקי | 1963–1981 | **48** | 75 | 0.64 |
| 3 | גז'גוז' לאטו | 1984-1971 | **45** | 100 | 0.45 |
| 4 | קז'ימייז' דיינה | 1978-1968 | **41** | 97 | 0.42 |
| 5 | ארנסט פול | 1965-1955 | **39** | 46 | 0.85 |
| 6 | אנז'יי שרמך | 1973–1982 | **32** | 61 | 0.52 |
| 7 | ג'ראר צסליק | 1958-1947 | **27** | 45 | 0.6 |
| 8 | זביגנייב בונייק | 1988-1976 | **24** | 80 | 0.3 |
| 9 | ארנסט וילימובסקי | 1934–1939 | **21** | 22 | 0.95 |
| יקוב בלשצ'יקובסקי | 2019-2006 | 109 | 0.19 |

קישורים חיצוניים
----------------

ויקישיתוף מדיה וקבצים בנושא **נבחרת פולין בכדורגל** בוויקישיתוף
* 

* אתר האינטרנט הרשמי של נבחרת פולין בכדורגל
* נבחרת פולין בכדורגל, ברשת החברתית אקס (טוויטר)

הערות שוליים
------------

1. ↑  דירוג לנבחרות לאומיות לגברים באתר פיפ"א
2. 1 2  החל מאוגוסט 1993 - אז החל דירוג פיפ"א לנבחרות גברים בכלל

| נבחרות הכדורגל של אירופה (אופ"א) |
| --- |
| 

|  |
| --- |
| אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא • ליכטנשטיין • מולדובה • מונטנגרו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |

 |